The Boys (siri TV)

***The Boys*** ialah sebuah siri TV Amerika Syarikat ciptaan Eric Kripke untuk perkhidmadan penstriman Amazon Prime Video. Siri ini mengadaptasi buku komik sama judul karya Garth Ennis dan Darick Robertson mengisahkan relawan-relawan yang meelawan adiwira-adiwira yang menyalahgunakan kuasa luar biasa mereka.

Ia dibintangi Karl Urban, Jack Quaid, Antony Starr, Erin Moriarty, Dominique McElligott, Jessie T. Usher, Chace Crawford, Laz Alonso, Tomer Capone, Karen Fukuhara, dan Nathan Mitchell.

## Premis
:The Boys berlatarkan alam semesta di mana individu-individu yang mempunyai kuasa besar (dirujuk sebagai "Supes") diiktiraf sebagai wira oleh orang awam dan bekerja untuk Vought International, sebuah syarikat berkuasa yang memasarkan dan menjana wang daripada mereka. Di luar persona kepahlawanan mereka, kebanyakannya korup, mementingkan diri sendiri, dan secara melulu menyebabkan kerosakan cagaran. Siri ini memberi tumpuan utama kepada dua kumpulan: The Boys, ejen operasi gelap yang ditaja CIA yang ingin menjatuhkan Vought dan adiwira korupnya, dan The Seven, pasukan adiwira utama Vought dan musuh paling berkuasa bagi The Boys.

:Pada musim pertama, selepas teman wanitanya dibunuh secara tidak sengaja oleh salah seorang daripada The Seven, yang diketuai oleh Homelander (Antony Starr) yang narsisistik dan tidak stabil, Hughie Campbell (Jack Quaid) telah direkrut oleh Billy Butcher (Karl Urban), yang membenci semua makhluk berkuasa besar, dan menyertai pasukan vigilante yang dikenali sebagai The Boys. Apabila konflik berlaku antara kedua-dua kumpulan, Annie January / Starlight (Erin Moriarty), seorang heroin muda dan penuh harapan, terpaksa menghadapi kebenaran tentang wira yang dikaguminya selepas dia menyertai The Seven.

:Pada musim kedua, dalam pelarian daripada undang-undang, diburu oleh Supes, dan cuba bertekad untuk berkumpul semula dan melawan balik menentang Vought, The Boys cuba menyesuaikan diri dengan normal baharu dalam persembunyian, dengan Butcher tidak dapat ditemui. Sementara itu, Annie, yang kini membantu The Boys, mesti menavigasi tempatnya dalam The Seven ketika Homelander menetapkan matlamatnya untuk mengambil kawalan sepenuhnya. Kuasanya terancam dengan penambahan Stormfront (Aya Cash), seorang Supe baharu yang mahir media sosial, yang mempunyai agenda dan masa lalu rahsianya sendiri.

:Pada musim ketiga, setahun selepas skandal Stormfront, The Boys bekerja untuk Biro Hal Ehwal Adiwira Victoria Neuman (Claudia Doumit) untuk menangkap Supes yang bermasalah, setelah berdamai dengan The Seven; Butcher dan Homelander ingin mengubah kedamaian dan ketenangan ini menjadi "darah dan tulang". Apabila The Boys mengetahui tentang senjata anti-Supe yang misteri, ia menyebabkan mereka merempuh The Seven, memulakan perang dan mengejar legenda adiwira utama: Soldier Boy (Jensen Ackles).

:Dalam musim keempat, enam bulan selepas kekalahan Soldier Boy, The Boys bekerjasama dengan CIA untuk membunuh Neuman dalam usaha menghalangnya daripada mengambil alih kerajaan. Pada masa yang sama, Neuman berada di bawah kendalian Homelander yang berotot, yang sedang mengukuhkan kuasanya dengan bantuan Sister Sage (Susan Heyward) seorang supe yang dikenali sebagai orang paling bijak di dunia. Butcher, yang hanya tinggal beberapa bulan lagi, telah kehilangan anak lelaki Becca dan kedudukannya sebagai ketua The Boys; ahli pasukan yang lain sudah muak dengan pembohongannya. Dengan taruhan yang lebih tinggi daripada sebelumnya, mereka perlu mencari jalan untuk bekerjasama dan menyelamatkan dunia sebelum terlambat.

## Pelakon dan watak

### The Boys

### The Seven/Vought International/The Supes

## Episod

### Musim 1 (2019)

### Musim 2 (2020)

### Musim 3 (2022)

### Musim 4 (2024)

## Penggambaran
**Lokasi Penggambaran**

walaupun siri ini terletak di Bandar Raya New York seperti dalam komik, penggambarannya disahkan di Toronto, Kanada. Penggambaran untuk musim pertama bermula pada 22 Mei 2018, terutamanya di Toronto dengan banyak kru penggambaran di beberapa lokasi pelancongan, seperti Roy Thomson Hall, Yonge-Dundas Square, Lower Bay Station, dan Sherbourne Common. Beberapa lokasi ini diubah secara digital melalui CGI untuk menyerupai Bandar Raya New York dan mencipta lokasi fiksyen siri ini seperti The Seven Tower, termasuklah bahagian dalam beberapa bangunan yang diubah dan dipanjangkan secara digital. Tempat menarik lain termasuk Sherbourne Common, Cathedral Church of St. James, dan Parkwood Estate. Penggambaran untuk musim pertama tamat pada 11 Oktober 2018.

**Musim Kedua**

Penggambaran untuk musim kedua bermula pada 17 Julai 2019, dan menggunakan strategi serupa iaitu di lokasi pelancongan dan disunting dengan CGI. Beberapa tempat menarik termasuk Meridian Arts Centre, Wet 'n' Wild Toronto Waterpark, dan Scottish Rite Club. Untuk mencipta hospital psikiatri Sage Grove, kru penggambaran membuat penggambaran di kompleks Southwest Centre for Forensic Mental Health Care. Penggambaran juga dijalankan di Mel Lastman Square tetapi akhirnya kru dipindahkan oleh Majlis Bandaraya Toronto kerana lokasinya berdekatan dengan tempat kejadian serangan van Toronto pada 23 April 2018. Ini dilakukan untuk mengelakkan daripada mengguris perasaan penduduk Toronto. Penggambaran untuk musim kedua tamat pada 15 November 2019.

**Musim Ketiga**

Penggambaran untuk musim ketiga bermula pada 24 Februari 2021. Penggambaran untuk musim ini tidak terjejas oleh pandemik COVID-19, walaupun beberapa langkah berjaga-jaga dilaksanakan untuk memastikan keselamatan pelakon dan kru. Lokasi penggambaran baharu untuk musim ini termasuklah Metro Toronto Convention Centre, Saint George Manor, dan Canada's Wonderland Medieval Faire. Penggambaran untuk musim ketiga tamat pada 10 September 2021.

**Musim keempat**

Penggambaran untuk musim keempat bermula pada 23 Ogos 2022. Pegg selesai menjalani penggambaran pada 18 Januari 2023. Penggambaran untuk akhir musim bermula pada 12 Februari, dengan Starr selesai menjalani penggambaran pada 4 April. Penggambaran untuk musim keempat tamat pada 12 April 2023.

## Rujukan

## Pautan luar
* 
*